<http://schema.org/articleBody>
"Embolic en relaci\u00F3 a la dimissi\u00F3, o no, del director de Salut P\u00FAblica de la Generalitat, Antoni Plas\u00E8ncia. L&amp;#039;ag\u00E8ncia Europa Press ha anunciat aquest diumenge que ha decidit dimitir i que la decisi\u00F3 es far\u00E0 efectiva l&amp;#039;1 d&amp;#039;octubre. Fonts properes a Plas\u00E8ncia, nomenat per l&amp;#039;anterior Govern, han confirmat a l&amp;#039;ARA que, efectivament, deixar\u00E0 el c\u00E0rrec d&amp;#039;aqu\u00ED a uns dies i que ho fa per motius personals, per\u00F2 vinculats al fet que fa temps que se sent despla\u00E7at a la conselleria de Boi Ruiz.Tanmateix, el departament de Salut ha reaccionat immediatament a la not\u00EDcia: fonts de la conselleria l&amp;#039;han desmentit a l&amp;#039;ARA i han especificat que l&amp;#039;\u00E0rea de Salut P\u00FAblica s&amp;#039;est\u00E0 reorganitzant i que desapareixer\u00E0 el c\u00E0rrec que ara ocupa Plas\u00E8ncia, un moviment que pot suposar una destituci\u00F3 encoberta o &amp;#039;de facto&amp;#039; del doctor. Segons el relat de Salut, divendres es presenta l&amp;#039;Ag\u00E8ncia de Salut P\u00FAblica de Catalunya \u2013el projecte encarregat a Plas\u00E8ncia l&amp;#039;any 2004 per l&amp;#039;aleshores consellera, Marina Geli\u2013 i aquest pas \u00E9s la culminaci\u00F3 d&amp;#039;una &amp;quot;reorganitzaci\u00F3 interna que es prepara des de fa mesos i que tamb\u00E9 comporta el relleu de c\u00E0rrecs directius&amp;quot;: el de Plas\u00E8ncia i el d&amp;#039;altres membres de l&amp;#039;equip. Fa poc m\u00E9s d&amp;#039;un any, Plas\u00E8ncia explicava el projecte de l&amp;#039;Ag\u00E8ncia de Salut P\u00FAblica i la tasca de la seva \u00E0rea en un v\u00EDdeo enregistrat per la Generalitat que encara es pot veure a la web de Salut.Mentrestant, les fonts de l&amp;#039;entorn de Plas\u00E8ncia mantenen que el doctor ja ha comunicat la seva decisi\u00F3 verbalment al conseller i que t\u00E9 un altre projecte professional. I aquest dilluns, despr\u00E9s del rebombori d&amp;#039;avui, Plas\u00E8ncia, encara en el c\u00E0rrec, i el conseller, Boi Ruiz, tenen anunciada una roda de premsa per presentar la campanya de la grip d&amp;#039;aquest any."^^<http://www.w3.org/2001/XMLSchema#string>
<http://www.ara.cat/societat/Salut-sanitat-Govern-publica_0_560943998.html>